**Τίτλος Διδακτικού Σεναρίου:**

**«Μουσική και Κινηματογράφος»**

**Φάση «1»**

**Τίτλος Φάσης: «Ο κινηματογράφος στο Α΄ μισό του 20ου αι.»**

**Χρόνος Υλοποίησης: 15 Λεπτά**

**Η ΜΟΥΣΙΚΗ ΣΤΟΝ 20Ο ΑΙΩΝΑ**

Στον 20ο αιώνα παρουσιάζονται τεράστιες εξελίξεις γενικότερα στην επιστήμη και στην τέχνη, που επιφέρουν ειδικότερα σημαντικές αλλαγές και στη μουσική. Μερικές από αυτές είναι:

* Η θεωρία της σχετικότητας του Άλμπερτ Αϊνστάιν.
* Η ψυχανάλυση του Σίγκμουντ Φρόιντ.
* Ο Πάμπλο Πικάσο με την θεωρία του κυβισμού που παρουσιάζει πολλές οπτικές γωνίες του ατόμου με μια ματιά.
* Η ζωγραφική του Βασίλι Καντίνσκι που σταματά να απεικονίζει τον κόσμο με τρόπο ρεαλιστικό.

Ο 20ος αι. είναι μια εποχή αυτό-έκφρασης όλων των παραγόντων που εμπλέκονται στην καλλιτεχνική δημιουργία. Πιο συγκεκριμένα δημιουργείται ένας πειραματισμός στη μουσική, μέσα από την ανάμειξη παλαιών-συντηρητικών κατευθύνσεων αλλά και νέων-φιλελεύθερων τάσεων, που ανοίγει νέους μουσικούς κόσμους και οδηγεί στην ανατροπή παλαιότερων.

Τα γενικά χαρακτηριστικά της μουσικής αυτής της εποχής είναι:

* **Ηχόχρωμα 🡪 στόχος η ποικιλία, η συνέχεια, η συγκεκριμένη διάθεση στο κάθε έργο.**
* **Αποδέσμευση τονικού συστήματος μείζονας-ελάσσονας 🡪χρησιμοποίηση νέων κλιμάκων με στόχο τη δημιουργία φανταστικών, απόμακρων και μυστηριωδών έργων.**

Με μία φράση ενός μουσικοκριτικού-συγγραφέα: «Το λυκόφως του χρωματικού ύφους διαδέχτηκε η αυγή της ατονικότητας».

* **Κατάργηση σταθερού παλμού 🡪 οργάνωση πολύπλοκων και διαφορετικών μεταξύ τους ρυθμικών σχημάτων .**

Οι σύγχρονες επιστήμες βοηθούν πολύ σε αυτό το είδος καταγραφής και επεξεργασίας των ήχων. Για παράδειγμα, οι ηλεκτρονικοί υπολογιστές χρησιμοποιούνται ως νέα μουσικά όργανα που με τον ηλεκτρονικό τους ήχο αποδίδουν μουσική ορχήστρας χωρίς να εμπλακεί σε αυτή τη διαδικασία κάποιος εκτελεστής.

Συνθέτες που μεσουρανούν στο χώρο του πειραματισμού στη μουσική του 20ου αι.:

**Κλωντ Ντεμπισύ, Ιγκόρ Στραβίνσκι, Άρνολντ Σαίνμπεργκ, Άλμπαν Μπεργκ, Άντον Βέμπερν, Μπέλα Μπάρτοκ, Τζώρτζ Γκέρσουιν, Τζων Κέητζ, Άαρον Κόπλαντ, κ.ά.**

* Κρίνεται αναγκαία για τους μαθητές, η ακρόαση, του μουσικού έργου « Η Ιεροτελεστία της Άνοιξης» , του συνθέτη Ιγκόρ Στραβίνσκι.